Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO VIEŠOSIOS ĮSTAIGOS ROKIŠKIO RAJONO LIGONINĖS DIREKTORIAUS 2016 METŲ VEIKLOS ATASKAITAI**

2017 m. balandžio 28 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės tarybos veiklos reglamento, patvirtinto 2015 m. kovo 27 d. tarybos sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo“, 269 punktu, Rokiškio rajono savivaldybės taryba n u s p r e n d ž i a:

Pritarti viešosios įstaigos Rokiškio rajono ligoninės direktoriaus 2016 metų veiklos ataskaitai (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Evelina Tupalskytė

PRITARTA

Rokiškio rajono savivaldybės tarybos

2017 m. balandžio 28 d.

sprendimu Nr. TS

**VŠĮ ROKIŠKIO RAJONO LIGONINĖS DIREKTORIAUS 2016 METŲ VEIKLOS ATASKAITA**

**2017-03-14 Nr. S-(1.24)**

**Rokiškio rajono ligoninės rekvizitai**

|  |  |  |
| --- | --- | --- |
| **Eil. Nr.** | **Pavadinimas** | **Duomenys** |
| 1. | Įstaigos pavadinimas | Rokiškio rajono ligoninė |
| 3. | Juridinio asmens kodas | 173224274 |
| 4. | PVM mokėtojo kodas | Ne PVM mokėtojas |
| 5. | Įsteigimo data | 1933 m. |
| 6. | Teisinė forma | Viešoji įstaiga |
| 7. | Adresas | V. Lašo g. 3, LT-42106 Rokiškis |
| 8. | Steigėjas ir pavaldumas | Rokiškio rajono savivaldybės administracija |
| 9. | Vadovas | Direktorė Ramunė Markevičienė |
| 10. | Tel. Nr. | (8 458) 55101 |
| 11. | Faksas | (8 458) 51888 |
| 12. | El. paštas | [administracija@rokiskioligonine.lt](mailto:administracija@rokiskioligonine.lt) |
| 13. | Internetinė svetainė | [www.rokiskioligonine.lt](http://www.rokiskioligonine.lt) |

**Rokiškio ligoninės licencijuotų paslaugų sąrašas**

| **Eil. Nr.** | **Paslaugų pavadinimas** | **Detalizavimas** |
| --- | --- | --- |
| 1. | Antrinės stacionarinės sveikatos priežiūros paslaugos | Vidaus ligų, geriatrijos, suaugusiųjų neurologijos II, suaugusiųjų ortopedijos ir traumatologijos IIA, IIB, IIC, infektologijos, otorinolaringologijos II, ginekologijos IIA, IIB, IIC, akušerijos, nėštumo patologijos IIA, neonatologijos IIA, vaikų ligų II, suaugusiųjų chirurgijos, psichiatrijos II, reanimacijos ir intensyviosios terapijos I-I (vaikų ir suaugusiųjų), reanimacijos ir intensyviosios terapijos I-II (suaugusiųjų), reanimacijos ir intensyviosios terapijos II (suaugusiųjų), reanimacijos ir intensyviosios terapijos I-II (vaikų), reanimacijos ir intensyviosios terapijos II (vaikų). |
| 2. | Pirminės stacionarinės sveikatos priežiūros, palaikomojo gydymo ir slaugos | Palaikomojo gydymo ir slaugos, paliatyviosios pagalbos (suaugusiųjų ir vaikų) |
| 3. | Antrinės ambulatorinės sveikatos priežiūros paslaugos | Vidaus ligų, neurologijos, kardiologijos, endokrinologijos, gastroenterologijos, refleksoterapijos, pulmonologijos, dermatovenerologijos, otorinolaringologijos, oftalmologijos, ortopedijos ir traumatologijos, fizinės medicinos ir reabilitacijos, neonatologijos, infekcinių ligų, chirurgijos, ftiziatrijos, vaikų ligų, akušerijos ir ginekologijos, urologijos, anesteziologijos ir reanimatologijos, abdominalinės chirurgijos, vaikų chirurgijos, echoskopijos, endoskopijos, radiologijos (rentgenodiagnostikos, ultragarsinių tyrimų, kompiuterinės tomografijos, mamografijos) |
| 4. | Kitos paslaugos | Kineziterapijos, logopedijos, ergoterapijos, masažo, suaugusiųjų ambulatorinės reabilitacijos II (nervų sistemos ligų, judamojo – atramos aparato pažeidimų), suaugusiųjų ambulatorinės reabilitacijos I (judamojo – atramos aparato pažeidimų), vaikų ambulatorinės reabilitacijos II (vaikų judamojo-atramos aparato pažeidimų), dienos chirurgijos, invazinio skausmo malšinimo dienos stacionaro, laboratorinės diagnostikos. |

**VšĮ Rokiškio rajono ligoninės veikla**

**Ligoninės misija**. Teikti pacientams mokslu ir pažangiausiomis technologijomis pagrįstas, saugias, kokybiškas, atitinkančius pacientų poreikius ir interesus bei viršijančias jų lūkesčius sveikatos priežiūros paslaugas, naudojantis turimais ištekliais, atsižvelgiant į steigėjo ir paslaugų užsakovo keliamus reikalavimus.

**Ligoninės vizija**. Tapti viena geriausių šalyje, Europos Sąjungos reikalavimus atitinkančia klinika, pirmenybę teikiančia kokybiškų darbo sąlygų sudarymui personalui ir optimalių aptarnavimo sąlygų sudarymui pacientams.

**Pagrindinis veiklos tikslas** – Lietuvos gyventojų sveikatos atstatymas, prieinamos ir tinkamos įstaigos licencijoje nurodytų sveikatos priežiūros paslaugų suteikimas.

Pagrindiniai įstaigos veiklos uždaviniai yra organizuoti ir teikti nespecializuotas, specializuotas kvalifikuotas pirminės ir antrinės asmens sveikatos priežiūros ambulatorines ir stacionarines, palaikomojo gydymo ir slaugos, ambulatorinės reabilitacijos paslaugas.

**Įstaigos dalininkai**

Įstaigos dalininkas ir savininkas - Rokiškio rajono savivaldybė. Dalininko kapitalas 2015-12-31 buvo 93507,09 Eur., 2016-12-31 - 150851,09 Eur. Dalininko kapitalas padidintas gautomis lėšomis iš rajono savivaldybės kompiuterinio tomografo lizingui per 2015 ir 2016 metus po 28672,00 Eur.

**Įstaigos vadovas**

Įstaigos vadovas – direktorius, paskirtas rajono savivaldybės tarybos sprendimu, jo mėnesinį atlyginimą ir jo kintamosios dalies dydį nustato steigėjas – rajono savivaldybė. Per laikotarpį 2016-01-01 – 2016-11-03 ligoninės direktoriui priskaičiuota darbo užmokesčio 17,3 tūkst. Eur. ir išmokėta kompensacija už nepanaudotas atostogas - 2,9 tūkst. Eur. Nuo 2016-11-04 laikinai einančiai direktoriaus pareigas priskaičiuota darbo užmokesčio 3,5 tūkst. Eur.

Išlaidų kolegialių organų narių darbo užmokesčiui įstaiga 2016 metais neturėjo.

**Informacija apie įstaigos turimą ir įsigytą ilgalaikį turtą**

VšĮ Rokiškio rajono ligoninės nuo 1997 metų įvairių projektų ir savo lėšomis įsigyto ilgalaikio turto įsigijimo vertė – 3999 tūkst. Eur, iš jo medicininė įranga – 3496 tūkst. Eur. Savo lėšomis įsigyto turto vertė sudaro 2103 tūkst. Eur., projektų lėšomis – 1896 tūkst. Eur. Iki 1997 m. įsigyto ir vėliau gauto panauda turto vertė – 2628 tūkst. Eur, iš jo: rajono savivaldybės turtas – 2174 tūkst. Eur, LR SAM – 183 tūkst. Eur, Lietuvos sveikatos mokslų universiteto – 178 tūkst. Eur ir 93 tūkst. Eur – iš ne viešojo sektoriaus subjektų.

Per 2016 metus įsigyta ilgalaikio turto už 237 tūkst. Eur. iš jų: ultragarsinis diagnostikos aparatas (104 tūkst. Eur), dirbtinės plaučių ventiliacijos aparatas (8 tūkst. Eur), 12 funkcinių lovų (17 tūkst. Eur), jėgos instrumentas traumatologinėms operacijoms (19 tūkst. Eur), medicininių atliekų nukenksminimo įrenginys (85 tūkst. Eur) ir kita. Panauda iš Lietuvos sveikatos mokslų universiteto gauta medicininės įrangos akušerijos skyriui (178 tūkst. Eur). VIP lėšomis atlikta inžinerinių sistemų atnaujinimo darbų už 79,2 tūkst. Eur. (nebaigta statyba).

**Rokiškio ligoninės darbuotojai 2016 m.**

|  |  |
| --- | --- |
| **Darbuotojai pagal atliekamas funkcijas** | **Skaičius** |
| Administracija | 4 |
| Gydytojai | 52 |
| Slaugytojai | 132 |
| Pagalbinis personalas | 74 |
| Kiti darbuotojai | 20 |
| **IŠ VISO** | **282** |

**Bendrieji Rokiškio ligoninės veiklos rodikliai**

|  |  |
| --- | --- |
| **Rodiklis/metai** | **2016** |
| Hospitalizavimo skaičius | 4354 |
| Apsilankymų pas gydytojus skaičius | 87468 |
| Gydytojų specialistų konsultacijų skaičius | 46998 |
| Lovų skaičius | 145 |
| Darbuotojų skaičius | 282 |

**Rokiškio ligoninės lovų struktūra ir jų panaudojimas 2016 m.**

|  |  |  |  |
| --- | --- | --- | --- |
| **Lovų profiliai** | **Lovų skaičius** | **Lovos funkcionavimas** | **Vidutinė gulėjimo** |
| **dienomis per metus** | **trukmė d.** |
| Nervų ligų | 12 | 299,1 | 8,2 |
| Vidaus ligų | 36 | 327,1 | 9,1 |
| Anestezijos-reanimacijos | 5 | 197,4 | 3,8 |
| Chirurgijos ir ortopedijos-traumatologijos | 17 | 301,3 | 5,6 |
| Akušerijos – ginekologijos | 5 | 224,4 | 3,2 |
| Vaikų ligų | 6 | 349 | 5,0 |
| Slaugos ir palaikomojo gydymo | 64 | 484,9 | 46,3 |
| **IŠ VISO** | **145** | **381,7** | **x** |

**Detalūs veiklos duomenys pagal kryptis 2016 m.**

| **Rodiklis/metai** | **2016** | | | | |
| --- | --- | --- | --- | --- | --- |
| **Palaikomasis gydymas ir slauga** | | | | | |
| Lovų skaičius, vnt. | 64 | | | | |
| Gydytų pacientų skaičius, vnt. | 824 | | | | |
| Lovadienių skaičius, vnt. | 31034 | | | | |
| Suteikta paslaugų (suma),Eur. | 847421,30 | | | | |
| **Ambulatorinės paslaugos** | | | | | |
| Apsilankymų skaičius, vnt. | 87468 | | | | |
| Konsultacijų skaičius, vnt. | 46998 | | | | |
| Suteikta paslaugų (suma), Eur | 682300,80 | | | | |
| **Ambulatorinės reabilitacijos paslaugos** | | | | | |
| Suteiktų paslaugų skaičius | 5131 | | | | |
| Suteikta paslaugų (suma), Eur | 88067,30 | | | | |
| **Stacionarinės paslaugos** | | | | | |
| Lovų skaičius, vnt. | 82 | | | | |
| Gydytų pacientų skaičius, vnt. | 3417 | | | | |
| Lovadienių skaičius, vnt. | 24469 | | | | |
| Suteikta paslaugų (suma), Eur | 2287417,32 | | | | |
| **Dienos chirurgijos paslaugos** | | | | | |
| Suteiktų paslaugų skaičius, vnt. | 481 | | | | |
| Suteikta paslaugų (suma), Eur | 95589,31 | | | | |
| **Priėmimo-skubios pagalbos paslaugos** | | | | | |
| Suteiktų paslaugų skaičius, vnt. | 1613 | | | | |
| Suteikta paslaugų (suma), Eur | 30114,28 | | | | |
| **Stebėjimo paslaugos** | | | | | |
| Suteiktų paslaugų skaičius, vnt. | | 1371 | | | |
| Suteikta paslaugų (suma), Eur. | | 100719,45 | | | |
| **Kompiuterinė tomografija ambulatorinėmis sąlygomis** | | | | | |
| Suteiktų paslaugų skaičius vnt. | | 1799 | | | |
| Suteikta paslaugų ( suma), Eur. | | 103707,55 | | | |
| **Dienos stacionaro paslaugos** | | | | | |
| Suteiktų paslaugų skaičius vnt. | | | 421 | | |
| Suteiktų paslaugų (suma) Eur | | | 5716,49 | | |
| **Ambulatorinės chirurgijos paslaugos** | | | | | |
| Suteiktų paslaugų skaičius vnt. | | | | 7 | |
| Suteikta paslaugų ( suma), Eur | | | | 313,34 | |
| **Gimdymo paslaugos** | | | | | |
| Suteiktų paslaugų skaičius vnt 59 | | | | | |
| Lovadienių skaičius, vnt. 230 | | | | | |
| Suteikta paslaugų ( suma), Eur 34524,69 | | | | | |
| **Sveikatos programos** | | | | | |
| Suteiktų paslaugų skaičius vnt. | | | | | 2824 |
| Suteikta paslaugų ( suma), Eur | | | | | 24784,26 |
| **Už mokamus tyrimus** | | | | | 26412,36 |
| **Už darbą priėmimo-skubios pagalbos skyriuje (PBG ne darbo metu)** | | | | | 11969,50 |
| **Nėštumo nutraukimas** | | | | | 4158,32 |
| **Už rentgenogramas** | | | | | 3280,30 |
| **Už mokamas reabilitacijos paslaugas** | | | | | 3466,73 |
| **Kitos paslaugos** | | | | | 5554,70 |
| **Iš viso:** | | | | | **4355518,00** |

**Finansinės veiklos rodikliai**

Per 2016 metus ligoninė už suteiktas asmens sveikatos priežiūros paslaugas uždirbo 4355,5 tūkst. Eur. pajamų, iš jų: iš PSDF biudžeto – 4290,7 tūkst. Eur, gyventojai sumokėjo 33,2 tūkst. Eur, kiti juridiniai asmenys – 31,6 tūkst. Eur, finansavimo pajamos sudarė 212,6 tūkst. Eur. Per metus gautas finansavimas– 169,5 tūkst. Eur, iš kurio: VIP lėšos – 72 tūkst. Eur, savivaldybės lėšos – 57,5 tūkst. Eur, nemokamai gauti medikamentai – 23,6 tūkst. Eur, patalpų nuomos lėšos – 6,2 tūkst. Eur, parama piniginėmis lėšomis – 8,7 tūkst. Eur ir kita.

Pajamų uždirbimui ligoninė patyrė 4781,7 tūkst. Eur sąnaudų. Pagrindinės veiklos sąnaudos sudarė 4775,0 tūkst. Eur. Sąnaudų struktūra: darbo užmokesčio ir socialinio draudimo sąnaudos – 69,1 proc.; nusidėvėjimo ir amortizacijos – 6,0 proc.; komunalinių paslaugų ir ryšių – 3,4 proc.; komandiruočių, transporto, kvalifikacijos kėlimo – 0,6 proc.; paprastojo remonto ir nurašytų sumų – 0,3 proc.; atsargų sunaudojimo – 10,7 proc.; socialinių išmokų ir nuomos – 0,5 proc.; kitų paslaugų – 8,9 proc.; kitos – 0,5 proc.

Ligoninės finansinės veiklos rezultatas per 2016 metus – 213,6 tūkst. Eur deficitas. Neigiamą finansinės veiklos rezultatą įtakojo darbo užmokesčio padidinimas ligoninės darbuotojams (darbo užmokesčio ir soc. draudimo sąnaudos 2016 metais, palyginti su 2015 metais, padidėjo 653,2 tūkst. Eur. – 25,2 proc.).

**Vidutinis darbo užmokestis 1 etatui (be išeitinių kompensacijų)**

|  |  |  |  |
| --- | --- | --- | --- |
| **Darbuotojų kategorija** | **Vidutinis darbo užmokestis 2016 m.** | **Vidutinis darbo užmokestis 2015 m.** | **Pokytis 2016 m. lyginant su 2015 m. (+ -) %** |
| Gydytojai | 1427,05 | 1142,27 | +24,90 |
| Kiti specialistai su aukštuoju išsilavinimu | 1170,40 | 1074,54 | +8,92 |
| Slaugytojai | 579,27 | 467,00 | +24,04 |
| Kiti specialistai | 647,57 | 613,62 | +5,53 |
| Kitas personalas | 492,95 | 392,30 | +25,65 |
| **Iš viso** | **741,48** | **600,33** | **+23,51** |

Taip pat per 2016 metus buvo suteikta ir, vadovaujantis LR Sveikatos apsaugos ministro patvirtintu „Asmens sveikatos priežiūros paslaugų išlaidų apmokėjimo tvarkos aprašu“, įsigaliojusiu nuo 2016-01-01, Panevėžio TLK nepriėmė apmokėjimui viršsutartinių ambulatorinių asmens sveikatos priežiūros paslaugų už 51,8 tūkst. Eur, dėl vidutinio darbo užmokesčio padidėjimo 60,8 tūkst. Eur. išaugo sukauptos atostoginių ir socialinio draudimo įmokų sąnaudos – šie rodikliai veiklos rezultatą pablogino 112,6 tūkst. Eur.

**VšĮ Rokiškio rajono ligoninės įgyvendinami projektai**

* Tęsiamas 2015 m. pradėtas įgyvendinti kompiuterinio tomografo įsigijimo lizingu projektas. 2016 m. rajono savivaldybė skyrė 28672 Eur ir yra įsipareigojusi 5 metus finansuoti lizingo įmokas. Savivaldybės pervestomis lėšomis didinamas jos kapitalas VšĮ Rokiškio rajono ligoninėje.
* Įgyvendinama Lietuvos ir Šveicarijos bendradarbiavimo programa „Nėščiųjų, gimdyvių ir naujagimių sveikatos priežiūros gerinimas Lietuvoje“. Per 2016 metus panauda gauta medicininės įrangos už 178 tūkst. Eur.
* Įgyvendinamas „Pavojingų medicininių atliekų nukenksminimo įrangos įdiegimas VšĮ Rokiškio rajono ligoninėje“ Lietuvos aplinkos apsaugos investicijų fondo lėšomis. 2016 m. spalio mėnesį įsigytas įrenginys, su juo dirbama, finansavimas pagal Finansavimo ir priežiūros sutartį su LAAIF bus gautas 2017 metais.

**Rokiškio ligoninės veiklos perspektyvos**

Ligoninė planuoja:

* nuolat didinti sveikatos priežiūros paslaugų prieinamumą įvairių pacientų grupių atžvilgiu;
* užtikrinti aukštą teikiamų paslaugų kokybę.
* Kokybės gerinimo politikos įgyvendinimo kryptys ir principai:
* paslaugų kokybės gerinimas, vertinant paslaugų veiksmingumą, naudojant naujas technologijas ir įrangą, nuolat kuriant jaukią aplinką pacientams;
* pagarbus, išsaugantis privatumą, grindžiamas bendradarbiavimu, atjaučiantis požiūris į pacientą;
* harmoningas bendradarbiavimas tarp įstaigos padalinių;
* rizikos prevencinių bei koregavimo veiksnių nustatymas ir jų valdymas, siekiant geriausio galutinio poveikio paciento sveikatai;
* nuolatinis darbuotojų kvalifikacijos kėlimas;
* ligoninės darbuotojų skatinimas tobulinti teikiamas sveikatos priežiūros paslaugas;
* bendradarbiavimas su kitomis gydymo ir socialinėmis įstaigomis.

**VIEŠOSIOS ĮSTAIGOS ROKIŠKIO RAJONO LIGONINĖS 2016 METŲ**

**VEIKLOS UŽDUOTYS**

|  |  |  |  |
| --- | --- | --- | --- |
| Eil.  Nr. | Vertinimo rodikliai | 2016 m. siektini rodikliai | 2016 m.  įvykdymas |
| **1.** | **Kiekybiniai vertinimo rodikliai** | | |
| 1.1. | Finansinis įstaigos veiklos rezultatas | Teigiamas | Neigiamas |
| 1.2. | Įstaigos sąnaudų darbo užmokesčiui dalis (proc.) | Neviršyti 80 proc. visų įstaigos sąnaudų | 69,00 proc. |
| 1.3. | Įstaigos sąnaudų valdymo išlaidoms dalis (proc.) | Neviršyti 5 proc. bendrų įstaigos sąnaudų | 3,72 proc. |
| 1.4. | Papildomų finansavimo šaltinių pritraukimas (proc.) – gauta finansavimo ir nemokamai atsargų | Ne mažiau, kaip 1 proc. nuo pajamų iš PSDF biudžeto | 3,95 proc. |
| **2.** | **Kokybiniai vertinimo rodikliai** | | |
| 2.1. | Pacientų pasitenkinimas teikiamomis paslaugomis: | | |
| 2.1.1. | Atliktos pacientų apklausos | 2 | 2 |
| 2.1.2. | medicinos personalo darbą gerai vertinančių pacientų procentas (apklausos duomenimis) | 80 proc. | 93,95 proc. |
| 2.1.3. | maksimali patekimo pas gydytoją konsultantą trukmė (dienomis) | ˂10 kalendorinių dienų | ˂10 d. |
| 2.1.4. | pagrįsti rašytini pacientų skundai | 2 | Pagrįstų skundų nebuvo, gauti 5 paklausimai |
| 2.1.5. | Naujai priimtų gydytojų skaičius | 2 | 3 |
| 2.2. | Kokybės vadybos sistemos vystymas: | | |
| 2.2.1. | Atliktų vidaus kokybės auditų skaičius | 10 | 36 planiniai ir 5 neplaniniai |
| 2.3. | Prioritetinių paslaugų teikimo dinamika | Palyginti su 2015 m., didinti ne mažiau 5 proc. | Lyginant su 2015 m., padidėjo 11,7 proc. |
| 2.4. | Informacinių technologijų diegimas ir vystymas: | | |
| 2.4.1. | Įstaigos informacinė sistema | Programos palaikymas | E.sveikata programos palaikymas Įsigyti 7 kompiuteriai,6 spausdintuvai,5 monitoriai,1 skeneris |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**AIŠKINAMASIS RAŠTAS PRIE SPRENDIMO ,,DĖL PRITARIMO 2016 METŲ VIEŠOSIOS ĮSTAIGOS ROKIŠKIO RAJONO LIGONINĖS DIREKTORIAUS VEIKLOS ATASKAITAI“**

**Parengto projekto tikslai ir uždaviniai.**

Kaip numatyta Lietuvos Respublikos vietos savivaldos įstatyme ir Rokiškio rajono savivaldybės tarybos reglamente, teikiama tarybai svarstyti direktorės veiklos ataskaita.

**Šiuo metu teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos sveikatos priežiūros įstaigų įstatymas.

**Sprendimo projekto esmė**.

Lietuvos Respublikos vietos savivaldos įstatymo 16 straipsnio 2 dalies 19 punkte Rokiškio rajono savivaldybės tarybos 2015 m. kovo 27 d. sprendimu Nr. TS-102 patvirtinto Rokiškio rajono savivaldybės tarybos veiklos reglamento 269, 270 punktuose numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Rajono tarybai teikiama 2016 metų VšĮ Rokiškio rajono ligoninės direktoriaus veiklos ataskaita. Ataskaitoje pateikta informacija apie įstaigos veiklos tikslus ir rezultatus, teikiamas asmens sveikatos priežiūros paslaugas, paslaugų rodiklių analizė, įstaigos pagrindinės veiklos rezultatai ir kiti rodikliai. Direktorės ataskaitai pritarė VšĮ Rokiškio pirminės asmens sveikatos priežiūros centro stebėtojų taryba.

**Galimos pasekmės, priėmus siūlomą tarybos sprendimo projektą:**

**Teigiamos** – bus laikomasi teisės aktuose nustatytų nuostatų.

**neigiamų** – nėra.

**Kokia sprendimo nauda Rokiškio rajono gyventojams.**

Viešosios įstaigos veiklos ataskaita yra viešas dokumentas. Sudarytos sąlygos leidžia su šia ataskaita susipažinti rajono žmonėms. Veiklos ataskaitoje pateikiama informacija apie įstaigos veiklos rezultatus, planus, darbuotojų skaičių, įstaigos įsigytą turtą. Taip pat pateikiami duomenys apie įstaigos vadovą ir jo pastangos siekiant, kad įstaiga pateisintų pacientų poreikius ir teiktų kokybiškas asmens sveikatos priežiūros paslaugas nustatyta teisės aktų tvarka.

**Finansavimo šaltiniai ir lėšų poreikis**:

Sprendimui įgyvendinti savivaldybės biudžetų lėšų nereikės.

**Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Direktorė Ramunė Markevičienė